તો વિરાજ પટેલ કહે છે કે, પછીના દિવસે ૧૦ કિ.મી. ચાલીને ૯૦૦૦ ફૂટ ઉપર પહોંચ્યા. ખાસી મહેનત બાદ અમે બપોરે સૌરકુંડી પાસ એટલે કે ૧૩,૫૦૦ ફૂટની ઉંચાઇનું ટ્રેકિંગ કર્યું. પણ નવાઇ એ લાગતી હતી કે ત્યાં અમને ઠંડીનો અહેસાસ થતો હતો નહીં. ત્યાં પહોંચ્યાનો આનંદ પણ કંઇક અલગ હતો. નેચરને સુંદર રીતે માણ્યું. ત્યાં મજા માણીને અમે નીકળ્યા ત્યારે જંગલમાંથી પસાર થતા વરસાદ અને ઠંડી નડી. કેટલીય વાર લપસીને પડયાં હતા. સાંજે લેખ્ની પહોંચીને વૂડન હાઉસમાં રહ્યા. ત્યાંથી બીજા દિવસે મનાલી જવા નીકળ્યા અને શોપિંગ કરી બસમાં બેસી દિલ્હી પહોંચ્યા. અમદાવાદ આવીને સૌપ્રથમ ઘેર પહોંચીને સ્નાન કર્યું. કારણકે ૧૦ દિવસથી આવી ઠંડીમાં અમે કોઇ ન્હાયા ન હતા. આ ટ્રેકિંગ હંમેશા યાદ રહેશે.